English: Thank you for those questions. On your final point, I think I've answered most of those points in response to Rhun ap Iorwerth, but, as I say, I expect all my officials - if not me, then my officials will be meeting with both the Royal College of General Practitioners and the BMA general practice committee to understand the practical steps that we'll need to take in rolling out a new system, in addition to providing a fuller explanation when we're able to about the reasons for the choice that has been made following the procurement. On your point about workforce - how we develop and maintain a workforce - there's something here about exactly that: what will the workforce do? How much of our workforce will be needed to maintain our current systems and to sustain them and how much will we have to do to develop new products as well and then how will we then assess the product development that takes place outside the health service? We have lots of examples of different Welsh companies that are able to develop products that could and should help the service. There's a challenge about how quickly we assess that. So, Health Technology Wales should be able to help us assess the efficacy of some of this. We then need to get, at a much faster pace, into how we then adopt that technology and make choices across the country as well. We invested about £10.5 million recently, in this financial year. I've approved that to accelerate some of our national systems. That should provide us with greater robustness in dealing with cyber attacks. The recent outage wasn't actually an issue about cyber attacks, but it does actually highlight the need to continue to improve our systems as well rather than simply assuming that if it hasn't fallen over it will all be okay. There's something there about the more general message for our healthcare systems as well about not waiting for something to go wrong before we look to improve it. Again, that's part of what this statement is supposed to set out. In terms of people's ability to order prescriptions online, I don't think that's really about Choose Pharmacy. That's really about a proper use of myhealthonline or a successor product, and thinking about how easy it is to use for the individual citizen and also for the practice as well. We had about 220,000-odd people sign up to use myhealthonline but, actually, in a country of 3.1 million people, that's not enough. It's not a great enough proportion who are able to use it and access it and equally then to make sure that our general practices are able then and willing to properly use the whole system. There's also something about, for example, the greater use of texts and other things, about simple things that have actually improved people's awareness of what's going on and actually are just making sure that we don't lose time in the way that our appointments and infrastructure work as well. There's great waste and inefficiency in that, and digital technology will help to be part of the answer to try and reduce that. That should mean a better use of the healthcare professionals' time. We talked previously about the use of telemedicine and telecare, and it's an issue both for hospital-based care but also in local healthcare as well - not just the comments that Lee Waters has made, but thinking about the opportunity to provide advice, guidance, care and treatment with a healthcare professional as well as to make sure we move information around our system to make sure it's getting to the right healthcare professionals to help make a choice, to have an informed conversation with the individual citizen. I think this goes back to Angela Burns's points at the start as well about the safe sharing of data and the effective use of data. The encouragement is that we have actually set ourselves on a path where we are looking to make that easier to do, to make it easier to share that data across our health and care system, and the other encouragement in that is I think we've turned the corner. A few years ago - well, certainly when I first became an Assembly Member, there was much greater reticence between health and care professional groups about sharing of data and information. I think we're in a different place now. Not only that but the public are ahead of where we are and ahead of where I think professionals are. They want and they expect us to be able to share that information, to help them to make choices, to make sure they don't have to repeat information to more than one person, and because they want us to be more joined up. That's where they want us to be. So, this isn't just an enabler, it's essential to delivering the vision for the future. Some of it happens now and we should celebrate and recognise that. The challenge as ever is how much more we could and should do to deliver better care, better outcomes and, actually, better value for all of us through our health and care system.
Welsh: Diolch ichi am y cwestiynau hynny. Ar eich pwynt olaf, rwy'n credu fy mod i wedi ateb y rhan fwyaf o'r pwyntiau hynny wrth ymateb i Rhun ap Iorwerth, ond, fel rwy'n ei ddweud, rwy'n disgwyl i'm holl swyddogion - os nad fi fy hun, yna bydd fy swyddogion yn cyfarfod â Choleg Brenhinol yr Ymarferwyr Cyffredinol a phwyllgor meddygon teulu Cymdeithas Feddygol Prydain er mwyn deall y camau ymarferol y bydd angen inni eu cymryd wrth gyflwyno'r system newydd, yn ogystal â rhoi esboniad llawnach pan fo modd am y rhesymau dros y dewis a wnaed yn dilyn y broses gaffael. Ar eich pwynt ynghylch y gweithlu - sut yr ydym ni'n datblygu ac yn cynnal gweithlu - mae rhywbeth yn y fan yma ynghylch yr union beth hwnnw: beth fydd y gweithlu yn ei wneud? Faint o'r gweithlu fydd eu hangen i gynnal ein systemau presennol ac i'w cynnal nhw a faint fydd angen i ni ei wneud i ddatblygu cynhyrchion newydd yn ogystal, ac wedyn sut y byddwn ni'n asesu'r cynhyrchion sy'n cael eu datblygu y tu allan i'r gwasanaeth iechyd? Mae gennym lawer o enghreifftiau o wahanol gwmnïau o Gymru sy'n gallu datblygu cynhyrchion a allai ac a ddylai helpu'r gwasanaeth. Mae her o ran pa mor gyflym yr ydym yn asesu hynny. Felly, dylai Technoleg Iechyd Cymru allu ein helpu i asesu effeithiolrwydd rhywfaint o hyn. Yna mae angen inni fynd ymlaen, yn llawer cyflymach, i weld sut yr ydym ni wedyn yn mabwysiadu'r dechnoleg honno a gwneud dewisiadau ar draws y wlad hefyd. Rydym ni wedi buddsoddi tua £10.5 miliwn yn ddiweddar, yn y flwyddyn ariannol hon. Rwyf i wedi cymeradwyo hynny i gyflymu rhai o'n systemau cenedlaethol. Dylai hynny roi mwy o gadernid wrth ymdrin ag ymosodiadau seiber. Nid oedd y toriad yn ddiweddar yn ymwneud ag ymosodiadau seiber, mewn gwirionedd, ond mae'n amlygu'r angen i barhau i wella ein systemau hefyd yn hytrach na chymryd yn ganiataol os nad yw wedi torri bydd popeth yn iawn. Mae rhywbeth yno am y neges fwy cyffredinol ar gyfer ein systemau gofal iechyd yn ogystal ag ynghylch peidio ag aros i rywbeth fynd o'i le cyn inni geisio ei gwella. Unwaith eto, mae hynny'n rhan o'r hyn y mae'r datganiad hwn i fod i'w nodi. O ran gallu pobl i archebu presgripsiynau ar-lein, dydw i ddim yn meddwl bod a wnelo hynny mewn gwirionedd â Dewis Fferyllfa. Mae a wnelo hynny mewn gwirionedd â defnydd priodol o Fy Iechyd Ar-lein neu gynnyrch sy'n ei olynu, ac ystyried pa mor hawdd ydyw i ddinasyddion unigol ei defnyddio, a hefyd ar gyfer y practis. Cawsom tua 220,000 o bobl yn cofrestru i ddefnyddio Fy Iechyd Ar-lein ond, mewn gwirionedd, mewn gwlad o 3.1 miliwn o bobl, nid yw hynny'n ddigon. Nid yw'n gyfran ddigon mawr sy'n gallu ei ddefnyddio a manteisio arno ac ar yr un pryd i wneud yn siŵr bod ein meddygfeydd teulu yn gallu ac yn barod i ddefnyddio'r system gyfan yn briodol. Mae rhywbeth hefyd ynghylch, er enghraifft, mwy o ddefnydd o negeseuon testun a phethau eraill, pethau syml sydd mewn gwirionedd wedi gwella ymwybyddiaeth pobl o'r hyn sy'n mynd ymlaen, ac mewn gwirionedd maen nhw, ond yn gwneud yn siŵr nad ydym yn colli amser yn y ffordd y mae ein hapwyntiadau a'n seilwaith yn gweithio hefyd. Mae llawer o wastraff ac aneffeithlonrwydd yn hynny, a bydd technoleg ddigidol yn ein helpu i fod yn rhan o'r ateb i geisio lleihau hynny. Dylai hynny olygu gwell defnydd o amser gweithwyr gofal iechyd proffesiynol. Rydym wedi sôn o'r blaen am ddefnyddio telefeddygaeth a theleofal, ac mae'n fater i ofal mewn ysbytai a gofal iechyd lleol fel ei gilydd - nid yn unig y sylwadau a wnaeth Lee Waters, ond wrth feddwl am y cyfle i roi cyngor, cyfarwyddyd, gofal a thriniaeth gyda gweithiwr gofal iechyd proffesiynol yn ogystal â gwneud yn siŵr ein bod yn symud gwybodaeth o amgylch ein system i sicrhau ei bod yn cyrraedd y gweithwyr gofal iechyd proffesiynol priodol i'w helpu i wneud dewis, i gael sgwrs ddeallus â dinesydd unigol. Rwy'n credu bod hyn yn mynd yn ôl at bwyntiau Angela Burns ar y dechrau hefyd ar rannu data yn ddiogel a defnyddio data yn effeithiol. Yr hyn sy'n galonogol yw ein bod mewn gwirionedd wedi gosod ein hunain ar lwybr lle'r ydym yn ceisio gwneud hynny'n haws ei wneud, ei gwneud yn haws i rannu'r data hwnnw ar draws ein system iechyd a gofal, a pheth calonogol arall yw fy mod yn credu ein bod ni wedi troi'r gornel. Ychydig o flynyddoedd yn ôl - wel, yn sicr pan ddeuthum i'n Aelod Cynulliad am y tro cyntaf, roedd llawer mwy o amharodrwydd rhwng grwpiau iechyd a gofal proffesiynol i rannu data a gwybodaeth. Rwy'n credu ein bod mewn sefyllfa wahanol erbyn hyn. Nid yn unig hynny ond mae'r cyhoedd ar y blaen o'i gymharu â ni, ac ar y blaen o ran gweithwyr proffesiynol, yn fy marn i. Maen nhw eisiau ac maen nhw'n disgwyl inni allu rhannu'r wybodaeth honno, i'w helpu i wneud dewisiadau, i wneud yn siŵr nad oes yn rhaid iddyn nhw ailadrodd gwybodaeth i fwy nag un person, ac oherwydd eu bod eisiau i ni fod yn fwy cydgysylltiedig. Dyna ble maen nhw eisiau inni fod. Felly, nid galluogwr yn unig yw hwn, mae'n hanfodol i gyflawni'r weledigaeth ar gyfer y dyfodol. Mae rhywfaint ohono yn digwydd nawr, a dylem ddathlu a chydnabod hynny. Yr her, heddiw fel erioed, yw faint mwy y gallem ni ac y dylem ni ei wneud i ddarparu gofal gwell, canlyniadau gwell ac, mewn gwirionedd, gwell gwerth i bob un ohonom ni drwy ein system iechyd a gofal.